b'\n_START_ARTICLE_\nSandra Oh\n_START_SECTION_\nLapsuus\n_START_PARAGRAPH_\nOh syntyi Nepeanissa, Ontariossa keskiluokkaisille korealaisille maahanmuuttajavanhemmille, Joon-Soolle (John) ja Young-Namille, jotka olivat tulleet Kanadaan 1960-luvun alussa. H\xc3\xa4nen is\xc3\xa4ns\xc3\xa4 oli liikemies ja \xc3\xa4itins\xc3\xa4 biokemisti. Oh kasvoi Camwood Crescentiss\xc3\xa4, Ottawassa Nepeanin esikaupunkialueella, miss\xc3\xa4 h\xc3\xa4n aloitti n\xc3\xa4yttelemisen ja baletin varhaisessa i\xc3\xa4ss\xc3\xa4.  Ollessaan 10-vuotias h\xc3\xa4n esiintyi musikaalissa The Canada Goose._NEWLINE_K\xc3\xa4ydess\xc3\xa4\xc3\xa4n Sir Robert Borden High Schoolia Oh l\xc3\xb6ysi BADEn, joka kampanjoi styroksikuppien k\xc3\xa4ytt\xc3\xb6\xc3\xa4 vastaan. Oh toimi my\xc3\xb6s oppilaskunnan puheenjohtajana. High Schoolissa Sandra soitti huilua, tanssi balettia; Oh kuitenkin tiesi, ettei h\xc3\xa4n ollut tarpeeksi hyv\xc3\xa4 ammattilaistanssijaksi ja keskittyi n\xc3\xa4yttelemiseen. T\xc3\xa4m\xc3\xa4 kiinnostus johdatti h\xc3\xa4net draamatunneille, n\xc3\xa4yttelem\xc3\xa4\xc3\xa4n koulun\xc3\xa4ytelmiss\xc3\xa4 ja liittym\xc3\xa4\xc3\xa4n draamakerhoon, jossa h\xc3\xa4n my\xc3\xb6hemmin otti osaa komediakerhoon. Vastoin vanhempiensa neuvoa h\xc3\xa4n allekirjoitti nelivuotisen journalismikoulutussopimuksen Carleton Universityn kanssa opiskellakseen draamaa National Theatre School of Canadassa, joka sijaitsi Montrealissa. Oh sanoi vanhemmilleen kokeilevansa n\xc3\xa4yttelemist\xc3\xa4 muutaman vuoden ja jos h\xc3\xa4n ep\xc3\xa4onnistuisi, h\xc3\xa4n palaisi kouluun._NEWLINE_Pian valmistuttuaan National Theatre Schoolista, vuonna 1993, h\xc3\xa4n esiintyi Lontoossa esitetyss\xc3\xa4 David Mametin tuottamassa n\xc3\xa4ytelm\xc3\xa4ss\xc3\xa4 Oleanna. Samoihin aikoihin h\xc3\xa4n sai useita rooleja el\xc3\xa4m\xc3\xa4kertapohjaisista tv-elokuvista: vancouverilaisena kirjailijana, Evelyn Launa elokuvassa Diary of Evelyn Lau sek\xc3\xa4 Adrienne Clarksonina.\n_START_SECTION_\nUra\n_START_PARAGRAPH_\nK\xc3\xa4yty\xc3\xa4\xc3\xa4n kolme vuotta Kanadan maineikasta National Theatre Schoolia h\xc3\xa4n voitti yli tuhat muuta toiveikasta ja sai nimiroolin CBC:n tv-elokuvassa The Diary of Evelyn Lau. Tositapahtumiin perustuvassa filmiss\xc3\xa4 Oh n\xc3\xa4yttelee piinattua runoilijaa, joka karkaa kotoaan ja p\xc3\xa4\xc3\xa4tyy Vancouveriin huumeriippuvaiseksi prostituoiduksi. Oh sai suorituksestaan Gemini-ehdokkuuden (Kanadan Emmy-palkinto) parhaana n\xc3\xa4yttelij\xc3\xa4n\xc3\xa4 ja 1994 Cannesissa FIPA d\xe2\x80\x99Or \xe2\x80\x93palkinnon parhaana n\xc3\xa4yttelij\xc3\xa4n\xc3\xa4.  _NEWLINE_Oh on Kanadassa tunnettu roolistaan elokuvassa Double Happiness, josta h\xc3\xa4n voitti Genie Award for Best Actress (Paras naisn\xc3\xa4yttelij\xc3\xa4) -palkinnon. Muita Oh\'n kanadalaisia elokuvia ovat Happiness & Prosperity ja Last Night, josta h\xc3\xa4n voitti uudestaan Paras naisn\xc3\xa4yttelij\xc3\xa4 -palkinnon. _NEWLINE_Oh on Amerikassa tunnettu rooleistaan elokuvissa Toscanan auringon alla ja Sideways. Oh pit\xc3\xa4\xc3\xa4 itse elokuvaa Sideways yhten\xc3\xa4 parhaista elokuvistaan, yhdess\xc3\xa4 Evelyn Laun kanssa. Huonommin tunnetussa elokuvassa Dancing at the Blue Iguana, Oh esitti runoja kirjoittavaa stripparia, esitt\xc3\xa4en useita alastonkohtauksia ja saaden elokuvan parhaat arvostelut. Vuonna 2005 Oh sai roolin suositussa ABC:n sairaalamaailmaan sijoittuvassa draamasarjassa Greyn anatomia, josta Oh on saanut vuonna 2006 sek\xc3\xa4 Golden Globe\xc2\xa0-palkinnon ett\xc3\xa4 Screen Actors Guild\xc2\xa0-palkinnon. Hein\xc3\xa4kuussa 2008 Oh sai nelj\xc3\xa4nnen Emmy-ehdokkuutensa ty\xc3\xb6st\xc3\xa4\xc3\xa4n kyseisess\xc3\xa4 sarjassa._NEWLINE_Oh sai paljon positiivista kritiikki\xc3\xa4 esitetty\xc3\xa4\xc3\xa4n kuuden tuotantokauden ajan Rita Wuta HBO:n sarjassa Arli$$. H\xc3\xa4n sai mm. roolisuorituksestaan NAACP- ja Cable-palkinnot._NEWLINE_Vuonna 2006 Sandra sai "Annan" roolin elokuvasta The Night Listener, jossa on mukana my\xc3\xb6s Robin Williams ja Toni Collette._NEWLINE_Oh juonsi 28. Genie -palkintogaalan 3. maaliskuuta 2008.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSandra Oh ja yhdysvaltalainen elokuvaohjaaja Alexander Payne, joka ohjasi elokuvan Sideways, seurustelivat viiden vuoden ajan, joista kaksi he olivat naimisissa; pari meni naimisiin 1. tammikuuta 2003, mutta erosivat joulukuussa 2006. Oh alkoi seurustella muusikko Andrew Featherstonin kanssa vuonna 2007._NEWLINE_Ohn veli, Ray, opiskelee l\xc3\xa4\xc3\xa4k\xc3\xa4riksi Toronton yliopistossa ja Ohn sisko, Grace, on kahden lapsen \xc3\xa4iti Vancouverissa, Brittil\xc3\xa4isess\xc3\xa4 Kolumbiassa.'